Det er din bil der bestemmer om du skal bruge en oplader med type 1 eller type 2 stik. Det er efterhånden blevet standarden i europa med type 2 stik, og der bliver næsten ikke opsat flere offentlige oplader med type 1 stik, da det kun er asiatiske producenter der historisk har brugt type 1 stik. Disse er dog også gået over til type 2 stik i dag. Så hvis du er på udkig efter en brugt elbil, så sørg for at gå efter en med Type 2 stik, da det ellers kan give udfordringer med at lade på farten i fremtiden med et type 1 stik.